|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ ΚΡΗΤΗΣ  ΔΙΚΑΙΟΥΧΟΣ: ΔΗΜΟΣ ΜΙΝΩΑ ΠΕΔΙΑΔΑΣ | ΕΥΡΩΠΑΙΚΗ ΕΝΩΣΗ  ΕΥΡΩΠΑΙΚΟ ΓΕΩΡΓΙΚΟ ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ (Ε.Γ.Τ.Α.Α.)  Η Ευρώπη επενδύει στις αγροτικές περιοχές |

Αρ. πρωτ. 3984/24-02-2025

|  |
| --- |
| ΠΡΟΓΡΑΜΜΑ  «ΑΓΡΟΤΙΚΗ ΑΝΑΠΤΥΞΗ ΤΗΣ ΕΛΛΑΔΑΣ 2014 – 2020»    ΜΕΤΡΟ 19 «Τοπική Ανάπτυξη με πρωτοβουλία τοπικών κοινοτήτων CLLD/LEADER»  ΥΠΟΜΕΤΡΟ 19.2 «Στήριξη για την υλοποίηση δράσεων υπό την Τοπική Στρατηγική Ανάπτυξη  για παρεμβάσεις δημοσίου χαρακτήρα»,  ΔΡΑΣΗ 19.2.4 «Βασικές υπηρεσίες και ανάπλαση χωριών σε αγροτικές περιοχές»  ΥΠΟΔΡΑΣΗ 19.2.4.2: «Στήριξη για τη δημιουργία, βελτίωση ή επέκταση τοπικών βασικών υπηρεσιών για τον αγροτικό πληθυσμό, καθώς και των σχετικών υποδομών (π.χ. παιδικοί σταθμοί, αγροτικά ιατρεία, κ.λ.π.)»  ***Η πίστωση προέρχεται από το Πρόγραμμα «Αγροτική Ανάπτυξη της Ελλάδας 2014– 2020»***  ***με συγχρηματοδότηση από το Ε.Γ.Τ.Α.Α.*** |

ΠΕΡΙΛΗΠΤΙΚΗ διακήρυξη σύμβασης ΠΡΟΜΗΘΕΙΩΝ

**ανοικτού ηλεκτρονικού διαγωνισμού κάτω των ορίων,**

**μέσω του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.) για την**

**ΠΡΑΞΗ: «ΠΡΟΜΗΘΕΙΑ ΕΞΟΠΛΙΣΜΟΥ ΥΠΟΔΟΜΩΝ ΠΑΙΔΙΚΗΣ ΦΡΟΝΤΙΔΑΣ**

**ΔΗΜΟΥ ΜΙΝΩΑ ΠΕΔΙΑΔΑΣ» - Αρ.Μελέτης 19/2024**

**κωδ.ΟΠΣΑΑ: 0046249289**

**με κριτήριο ανάθεσης την** πλέον συμφέρουσα από οικονομική άποψη προσφορά, βάσει τιμής

**Προϋπολογισμός: διακόσιες μια χιλιάδες πεντακόσια εβδομήντα ευρώ (201.570,00€)**

**συμπεριλαμβανομένου του Φ.Π.Α. 24%**

*CPV: 39161000-8 ΕΠΙΠΛΑ ΠΑΙΔΙΚΟΥ ΣΤΑΘΜΟΥ,*

*31000000-6 ΗΛΕΚΤΡΙΚΕΣ ΣΥΣΚΕΥΕΣ,*

*37535200-9 ΕΞΟΠΛΙΣΜΟΣ ΠΑΙΔΙΚΗΣ ΧΑΡΑΣ,*

*39150000-8 ΔΙΑΦΟΡΑ ΕΠΙΠΛΑ ΚΑΙ ΕΞΟΠΛΙΣΜΟΣ,*

*35111500-0 ΣΥΣΤΗΜΑΤΑ ΠΥΡΟΣΒΕΣΗΣ*

**ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ**

**της πράξης:**

**«ΠΡΟΜΗΘΕΙΑ ΕΞΟΠΛΙΣΜΟΥ ΥΠΟΔΟΜΩΝ ΠΑΙΔΙΚΗΣ ΦΡΟΝΤΙΔΑΣ ΔΗΜΟΥ ΜΙΝΩΑ ΠΕΔΙΑΔΑΣ»**

Ο Δικαιούχος **Δήμος Μινώα Πεδιάδας**, προκηρύσσει ανοικτό, ηλεκτρονικό διαγωνισμό μέσω της διαδικτυακής πύλης του ΕΣΗΔΗΣ, για την ανάθεση του έργου «**ΠΡΟΜΗΘΕΙΑ ΕΞΟΠΛΙΣΜΟΥ ΥΠΟΔΟΜΩΝ ΠΑΙΔΙΚΗΣ ΦΡΟΝΤΙΔΑΣ ΔΗΜΟΥ ΜΙΝΩΑ ΠΕΔΙΑΔΑΣ**» (CPV: *39161000-8 ΕΠΙΠΛΑ ΠΑΙΔΙΚΟΥ ΣΤΑΘΜΟΥ, 31000000-6 ΗΛΕΚΤΡΙΚΕΣ ΣΥΣΚΕΥΕΣ, 37535200-9 ΕΞΟΠΛΙΣΜΟΣ ΠΑΙΔΙΚΗΣ ΧΑΡΑΣ, 39150000-8 ΔΙΑΦΟΡΑ ΕΠΙΠΛΑ ΚΑΙ ΕΞΟΠΛΙΣΜΟΣ, 35111500-0 ΣΥΣΤΗΜΑΤΑ ΠΥΡΟΣΒΕΣΗΣ*), Κωδικός ΝUTS: EL431, με προϋπολογισμό 162.556,45€ (πλέον Φ.Π.Α. 24%), ήτοι 201.570,00€ (με ΦΠΑ 24%).

Η προμήθεια συντίθεται από τις ακόλουθες ομάδες:

|  |  |  |  |  |
| --- | --- | --- | --- | --- |
| **α/α** | **Περιγραφή ομάδας** | **CPV** | **Δαπάνη ομάδας χωρίς Φ.Π.Α.** | **Δαπάνη ομάδας με Φ.Π.Α.** |
| 1 | ΟΜΑΔΑ Α: ΕΠΙΠΛΑ ΠΑΙΔΙΚΟΥ ΣΤΑΘΜΟΥ | 39161000-8 | 15.426,83€ | 19.129,27€ |
| 2 | ΟΜΑΔΑ Β: ΗΛΕΚΤΡΙΚΕΣ ΣΥΣΚΕΥΕΣ | 31000000-6 | 7.501,23€ | 9.301,53€ |
| 3 | ΟΜΑΔΑ Γ: ΕΞΟΠΛΙΣΜΟΣ ΠΑΙΔΙΚΗΣ ΧΑΡΑΣ | 37535200-9 | 110.729,39€ | 137.304,44€ |
| 4 | ΟΜΑΔΑ Δ: ΔΙΑΦΟΡΑ ΕΠΙΠΛΑ & ΕΞΟΠΛΙΣΜΟΣ | 39150000-8 | 12.660,50€ | 15.699,02€ |
| 5 | ΟΜΑΔΑ Ε: ΣΥΣΤΗΜΑΤΑ ΠΥΡΟΣΒΕΣΗΣ | 35111500-0 | 16.238,50€ | 20.135,74€ |
| **ΣΥΝΟΛΟ:** | | | **162.556,45€** | **201.570,00€** |

Η παρούσα μελέτη αφορά στην Προμήθεια εξοπλισμού σε δομές παιδικής φροντίδας του Δήμου Μινώα Πεδιάδας με σκοπό την αναβάθμιση και συμπλήρωση τους.

Ειδικότερα ο εξοπλισμός θα τοποθετηθεί στις ακόλουθες δομές:

* Παιδικός σταθμός Θραψανού, στον οικισμό της Βόνης Δήμου Μινώα Πεδιάδας.
* Παιδικός σταθμός Καστελλίου Δήμου Μινώα Πεδιάδας.
* Βρεφικός σταθμός Αρκαλοχωρίου Δήμου Μινώα Πεδιάδας
* Παιδικός σταθμός Αρκαλοχωρίου, Δήμου Μινώα Πεδιάδας, ο οποίος βρίσκεται στο ίδιο κτιριακό συγκρότημα, σε διακριτούς χώρους, με το Βρεφικό σταθμό Αρκαλοχωρίου.

Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στον ειδικό, δημόσια προσβάσιμο χώρο, «ηλεκτρονικοί διαγωνισμοί» της πύλης www.promitheus.gov.gr, καθώς και στην ιστοσελίδα της αναθέτουσας αρχής (www. minoapediadas.gr)

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4 και 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης.

Ως ημερομηνία και ώρα λήξης της προθεσμίας υποβολής των προσφορών ορίζεται η 12/03/2025, ημέρα Τετάρτη και ώρα 14:00μμ.

Ως ημερομηνία και ώρα ηλεκτρονικής αποσφράγισης των προσφορών ορίζεται η 19/03/2025, ημέρα Τρίτη και ώρα 09:00πμ.

Η επιλογή του Αναδόχου, θα γίνει σύμφωνα με την «ανοικτή διαδικασία» του άρθρου 27 του ν. 4412/2016 (Α’ 147) και υπό τις προϋποθέσεις του νόμου αυτού.

Κριτήρια Επιλογής είναι η πλέον συμφέρουσα από οικονομική άποψη προσφορά βάσει τιμής.

Κάθε προσφέρων μπορεί να υποβάλει προσφορά είτε για το σύνολο της προμήθειας, είτε για μια ή περισσότερες Ομάδες, αλλά οι προσφορές υποχρεωτικά θα αναφέρονται στο σύνολο των αναφερομένων ειδών και των ποσοτήτων της κάθε Ομάδας και όχι σε μέρος αυτών. Πιο συγκεκριμένα, δεν θα κρίνεται αποδεκτή προσφορά, η οποία θα δίδεται για μεμονωμένο είδος (ή είδη) Ομάδας ή μέρος των ποσοτήτων .

Δεν επιτρέπεται η υποβολή εναλλακτικών προσφορών.

Δε γίνονται δεκτές προσφορές για μέρος ομάδας του αντικειμένου της σύμβασης.

Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζεται παραπάνω, σε ηλεκτρονικό φάκελο του υποσυστήματος. Για τη συμμετοχή στην παρούσα διαδικασία οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή, χορηγούμενη από πιστοποιημένη αρχή παροχής ψηφιακής υπογραφής και να εγγραφούν στο ηλεκτρονικό σύστημα (ΕΣΗΔΗΣ - Διαδικτυακή πύλη www.promitheus.gov.gr) ακολουθώντας τη διαδικασία εγγραφής του άρθρου 5 παρ. 1.2 έως 1.4 της Κοινής Υπουργικής Απόφασης με αρ. 117384/26-10-2017 (Β' 3821) «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων έργων, μελετών, και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)».

Για την συμμετοχή στον διαγωνισμό απαιτείται η κατάθεση εγγυητικής επιστολής ύψους, σύμφωνα με τον παρακάτω πίνακα και ισχύ τουλάχιστον για τριάντα (30) ημέρες μετά τη λήξη του χρόνου ισχύος της προσφοράς.

|  |  |  |  |  |
| --- | --- | --- | --- | --- |
| **α/α** | **Περιγραφή ομάδας** | **CPV** | **Δαπάνη ομάδας χωρίς Φ.Π.Α.** | **Απαιτούμενη εγγυητική συμμετοχής** |
| 1 | ΟΜΑΔΑ Α: ΕΠΙΠΛΑ ΠΑΙΔΙΚΟΥ ΣΤΑΘΜΟΥ | 39161000-8 | 15.426,83€ | 308,54€ |
| 2 | ΟΜΑΔΑ Β: ΗΛΕΚΤΡΙΚΕΣ ΣΥΣΚΕΥΕΣ | 31000000-6 | 7.501,23€ | 150,02€ |
| 3 | ΟΜΑΔΑ Γ: ΕΞΟΠΛΙΣΜΟΣ ΠΑΙΔΙΚΗΣ ΧΑΡΑΣ | 37535200-9 | 110.729,39€ | 2.214,59€ |
| 4 | ΟΜΑΔΑ Δ: ΔΙΑΦΟΡΑ ΕΠΙΠΛΑ & ΕΞΟΠΛΙΣΜΟΣ | 39150000-8 | 12.660,50€ | 253,21€ |
| 5 | ΟΜΑΔΑ Ε: ΣΥΣΤΗΜΑΤΑ ΠΥΡΟΣΒΕΣΗΣ | 35111500-0 | 16.238,50€ | 324,77€ |
| **ΣΥΝΟΛΟ:** | | | | **3.251,13€** |

Σε περίπτωση υποβολής προσφοράς για ένα ή περισσότερα τμήματα της σύμβασης, το ύψος της εγγύησης συμμετοχής υπολογίζεται επί της εκτιμώμενης αξίας, του/των προσφερομένου/ων τμήματος/τμημάτων της σύμβασης.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα **δέκα (10) μηνών**  από την επόμενη της καταληκτικής ημερομηνίας υποβολής προσφορών.

Το έργο είναι ενταγμένο στο Μέτρο 19, Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), του Προγράμματος Αγροτική Ανάπτυξη της Ελλάδας 2014 – 2020, Υπομέτρο 19.2, με Κωδικό Ο.Π.Σ.Α.Α. (0046249289), συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και είναι εγγεγραμμένο στο ΠΔΕ με ενάριθμο 2017ΣΕ08210000.

Προβλέπεται η χορήγηση προκαταβολής στον Ανάδοχο, μέχρι δέκα (10%) της αξίας της σύμβασης χωρίς Φ.Π.Α. και χωρίς αναθεώρηση.

Η συνολική προθεσμία εκτέλεσης του έργου, ορίζεται σε τέσσερις (4) μήνες από την ημέρα υπογραφής της σύμβασης.

Για τη δημοπράτηση του έργου έχει εκδοθεί η υπ’ αριθμ. 33/07-01-2025 σύμφωνη γνώμη δημοπράτησης της ΟΤΔ/ΕΥΔ (ΕΠ) της Περιφέρειας /ΕΥΕ ΠΑΑ.

Το αποτέλεσμα της δημοπρασίας θα εγκριθεί από την Δημοτική Επιτροπή του Δήμου Μινώα Πεδιάδας.

Οι ενδιαφερόμενοι μπορούν να λάβουν γνώση, να παραλαμβάνουν τα συμβατικά τεύχη του διαγωνισμού (Διακήρυξη, Συγγραφή Υποχρεώσεων κ.λ.π.) από τα γραφεία της Δ/νσης Τεχνικών Υπηρεσιών του Δήμου στο Θραψανό, μέχρι τις 10/03/2025.

***Το έργο χρηματοδοτείται από το Πρόγραμμα "Αγροτική Ανάπτυξη της Ελλάδας 2014 - 2020" με συγχρηματοδότηση από το Ε.Γ.Τ.Α.Α. και συγκεκριμένα από την ΣΑ 082/1.***

***Ο Κωδικός ΣΑΕ του έργου είναι 2017ΣΕ08210000.***

**Ο ΔΗΜΑΡΧΟΣ ΜΙΝΩΑ ΠΕΔΙΑΔΑΣ**

**ΒΑΣΙΛΕΙΟΣ ΚΕΓΚΕΡΟΓΛΟΥ**